Весна Бајкуша
Весна Бајкуша (рођена 21. маја 1970. године у Сарајеву) је некадашња југословенска и босанскохерцеговачка кошаркашица, а сада кошаркашки тренер. Играла је на позицији бека и била је члан женске кошаркашке репрезентације Југославије и Босне и Херцеговине.

Каријера 
Кошарком је почела да се бави 1983. године на наговор другарице из школе Дубравке Миљановић, отишавши у клуб Босна. Међутим у Босни је била свега два тренинга, након чега је новинарка Љенка Бјелић одводи у Железничар. За сениорски тим Железничара је први пут наступила већ са 15 година, и ту је провела већи део своје каријере. Били су у врху тадашњег Југословенског првенства борећи се са Јединством, Елемесом, Црвеном звездом и Јежицама.

Репрезенатција 
Била је стандардан члан репрезентације Југославије на неколико такмичења. Свакако је најзначајније освајање сребрне медаље на Олимпијским играма у Сеулу 1988. године. Освојила је још две сребрне медаље на Светском првеснтву 1990. као и Европском 1991. године. Након распада Југославије играла је за репрезентацију Босне и Херцеговине са којом је освојила златну медаљу на Медитеранским играма 1993. године.

Тренерска каријера 
Након завршетка играчке наставила је да ради у кошарци. Била је селектор репрезентације Босне и Херцеговине од 2009. године. Тренутно је спортски директор Плеј-офа из Сарајева.

Референце

Спољашње везе 
 Весна Бајкуша
 Статистика Весне Бајкуше

Рођени 1970.
Спортисти из Сарајева
Југословенске кошаркашице
Босанскохерцеговачке кошаркашице
Кошаркаши на Летњим олимпијским играма 1988.
Југословенски олимпијци на Летњим олимпијским играма 1988.
Освајачи медаља на Летњим олимпијским играма 1988.
Освајачи олимпијских медаља у кошарци
Освајачи сребрних олимпијских медаља за Југославију